《舟抵胥江值王师东下》
明代·黎民表

北来风雨满长途，浊酒他乡客思孤。铜柱烽烟连日夜，楼船戈甲下江湖。

朝廷石画谁今得，诸将金貂莫浪图。白首看山重引兴，故园三径任荒芜。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。